Tanga
Tanga (angl. Tanga) – miestas šiaurės rytų Tanzanijoje, Indijos vandenyno pakrantėje, netoli Kenijos sienos, priešais Pembos salą. Regiono administracinis centras. Svarbus jūrų uostas (eksportuojama kava, sizalis, medvilnė, arbata), geležinkelių mazgas (linijos į Dar es Salamą, Arušą), oro uostas. Veikia ligoninė, medicinos tyrimų centras. Apylinkėse yra Ambonio urvai, senovinių miestų griuvėsiai, paplūdimiai.